નીરવ અગ્રવાલ, સૂર્યદીપ બસિયા અને સિદ્ધાર્થ શ્રીવાસ્તવે શરૂ કરેલી ફિલ્મ- પ્રોડક્શન કંપની ‘ધ ટ્રાવેલિંગ સર્કસ’ના આ ત્રણ પાર્ટનરમાંથી બે પાર્ટનર નૉનગુજરાતી છે તો સૂર્યદીપ પ્રોફેશનલી પાર્ટનર છે અને મોટા ભાગનો સમય તે ગુજરાતની બહાર જ રહ્યો છે અને એ પછી પણ આ ત્રણ યંગસ્ટર્સ ગુજરાતી સભ્યતા, સંસ્કૃતિ અને ગુજરાતીઓની સંયુક્ત રહેવાની જે ભાવના છે એ ભાવનાને સેલ્યુલૉઇડ પર અદ્ભુત રીતે લઈ આવ્યા છે. સિદ્ધાર્થ કહે છે, ‘આ જ કલ્ચર જોઈને અમે મોટા થયા છીએ અને આ જ કલ્ચર સાથે અમારું ડેવલપમેન્ટ થયું છે અને એટલે જ અમારે એ જ દેખાડવું હતું જે અમારા લોહીમાં ભળ્યું છે. જૉઇન્ટ ફૅમિલીની મેન્ટાલિટી આજે જ્યારે ઓછી થતી જાય છે ત્યારે ‘શુભાંરભ’ માત્ર એન્ટરટેઇનમેન્ટ જ નહીં, એક સમજણ અને શીખ પણ આપવાનું કામ કરે છે.’